Caibiran

An Caibiran usa nga ikalima nga klase nga munisipalidad o bungto ha lalawigan han Biliran ha Sinirangan nga Kabisay-an ha Pilipinas. Ha amihanan han bungto mabibilngan an bungto han Culaba.  Ha salatan o habagatan han bungto matatad-an an bungto han Cabucgayan.  Ha katundan han Caibiran mabibilngan an mga bungto han Biliran ngan Naval. Aadto ha census han tuig na 2015  nga an Caibiran may-ada populasyon nga 22,524. An kabug-at han populasyon kay 270 nga mangurukoy kada kilometro kwadrado.

Etimolohiya

Gin-ngaranan an bungto han ngaran nga Caibiran tungod han kadamo han mga “ibid” (an gintikangan nga pulong) nga aadto. An kadaan nga pagluwas hini kay Ca-ibiran (damo na mga ibid) pero han paglabay han panahon, gindidiretso nala ini pagluwas.

Tinikangan

Hadto na bag-o pala nga bungto an Caibiran, nakagtukod an mga nangungukoy han singbahan ngan usa nga lantawan. Usa ka adlaw, tungod han mga subasko nga uran, tumaob an salog nga aadto han bungto ngan nagbaha. Naguba hini nga baha an bungto upod an iba nga mga tawo nga aadto. Dara ngay-an han salog an peligro ha mangurukoy han bungto.

Ha tuig nga 1882, gin-upod ni Kapitan Bebiano Maderazo an mangurukoy han Caibiran ha bag-o nga katunaan ngan didto na nahimo na bungto an Caibiran samtang an daan nira nga katunaan nahimo na usa nga barangay hini na bungto nga gin-ngaran na "Binohangan" tungod han kabuhang didto hadtun pagbaha.

Heograpiya

Nakahimutang an Caibiran ha 11°34′N 124°35′E.

Aadto ha Philippine Statistics Authority nga an bungto may-ada kahiluag han tuna na 83.55 kilometro kwadrado ginkukompuwestuan an 15.59% ha 536.01-kilometro-kwadrado- (206.95 sq mi) nga kabug-usan na kahiluag han Biliran.

Mga Baranggay

Natutunga an Caibiran ha 17 nga mga baranggay. Hadtun 1948, nabalhin an mga barangay nga Ungale, Tuo, and Inasuyan ha Kawayan, Biliran.

Kinuhaan

"Municipality". Quezon City, Philippines: Department of the Interior and Local Government. Retrieved 31 May 2013
"Province: Biliran". PSGC Interactive. Quezon City, Philippines: Philippine Statistics Authority. Retrieved 12 November 2016.
Census of Population (2015). "Region VIII (Eastern Visayas)".  Total Population by Province, City, Municipality and Barangay. PSA. Retrieved 20 June 2016.
"Municipal: Caibiran, Biliran". PSGC Interactive. Quezon City, Philippines: Philippine Statistics Authority. Retrieved 8 January 2016.
"An act to separate the barrios of Ungale, Tuo, and Inasuyan from the municipality of Caibiran, province of Leyte, and to merge these barrios with the municipality of Kawayan, of the same province". LawPH.com. Retrieved 2011-04-08.

Mga Sumpay ha Gawas

Philippine Standard Geographic Code 
2000 Philippine Census Information

Mga Waraynon nga bungto